H. L. Mencken

Henry Louis Mencken (12. september 1880 Baltimore, Maryland – 29. jaanuar 1956) oli ameerika ajakirjanik, satiirik, kirjanduskriitik, lingvist, ühiskonnakriitik ja kirjanik.

Tema hüüdnimi oli The Sage of Baltimore. Mencken sündis Baltimore'is Marylandi osariigis saksa väljarändajate peres. Tema isa August Mencken oli sigarivabriku omanik. Henry läks kooli 6-aastaselt. Ta õppis Baltimore'is Friedrich Knappi erakoolis (1886–1892)Goldberg, Isaac. The Man of Mencken: A Biografical and Critical Survey. New York, Simon and Schuster: 1925: 69, 74. ja Baltimore'i Polütehnilises Instituudis (1896–1899)Большая Российская Энциклопедия, 19. köide. Научное издателъство: 2012: 738.. Pärast isa surma lahkus Mencken koolist ja asus ajakirjanikuna tööle Baltimore'i ajalehes The Herald (1899–1906).Goldberg, Isaac. The Man of Mencken: A Biografical and Critical Survey. New York, Simon and Schuster: 1925: 95. Heraldist lahkumise järel 1906. aastal töötas ta The Baltimore Sunis. Ta oli koos George Jean Nathaniga ajakirja The Smart Set kaastoimetaja (1914–1923). Mencken asutas ajakirja The American Mercury, kus ta töötas ka toimetajana (1924–1933).

Teoseid

The Heraldis töötamise ajal ilmus Mencenil luulekogu "Ventures Into Verse"Goldberg, Isaac. The Man of Mencken: A Biografical and Critical Survey. New York, Simon and Schuster: 1925: 133. (1903).

Ta oli saksa religioonifilosoofi Friedrich Nietzsche ideede propageerija. Nii ilmus tema sulest Nietzschet tutvustav teos "The Filosophy of Friedrich Nietzsche" (1908) ning koos õega tõlkis ta inglise keelde Nietzsche teose "Der Antichrist" (1920). Menckeni üks tähtsamaid teoseid oli lingvistiline uurimus ameerika inglise keele kohta "The American Language" (1919)Goldberg, Isaac. The Man of Mencken: A Biografical and Critical Survey. New York, Simon and Schuster: 1925: 213.. Oma väljaütlemistes on Mencken seadnud üksikisiku vabadused kõrgemaks riigivõimust. Üksikisiku vabaduste kaitsel on tema rünnakute sihtmärgiks olnud organiseeritud religioon. Religioonikriitilisi vaateid on Mencken väljendanud muuhulgas oma teoses "Treatise on the Gods" (1930).

Aforisme
 Ajaleht on vahend rumalate muutmiseks veel rumalamaks ja hullude ajamiseks veel hullemaks.
 Inimesed ei hinda siin maailmas mitte õigusi, vaid privileege.
 Kui kogemus üldse meile midagi õpetab, siis seda, et demokraatia tingimustes on hea poliitik sama ebatõenäoline nagu aus murdvaras.
 Armastus on eksiarvamus, justkui erineks üks naine teisest.
 Vaimulik: piletitega hangeldaja Taeva väravate ees.

Viited

 Välislingid 

Kategooria:Ameerika Ühendriikide kirjanikud
Kategooria:Ameerika Ühendriikide ajakirjanikud
Kategooria:Ameerika Ühendriikide kirjanduskriitikud
Kategooria:Ameerika Ühendriikide keeleteadlased
Kategooria:Sündinud 1880
Kategooria:Surnud 1956